CELEX: 62020CN0675
Language: fi
Date: 2020-12-11 00:00:00
Title: Asia C-675/20 P: Valitus, jonka Colin Brown on tehnyt 11.12.2020 unionin yleisen tuomioistuimen (laajennettu neljäs jaosto) asiassa T-18/19, Brown v. komissio, 5.10.2020 antamasta tuomiosta

22.3.2021   
            
            
               FI
            
            
               Euroopan unionin virallinen lehti
            
            
               C 98/6
            
         
      Valitus, jonka Colin Brown on tehnyt 11.12.2020 unionin yleisen tuomioistuimen (laajennettu neljäs jaosto) asiassa T-18/19, Brown v. komissio, 5.10.2020 antamasta tuomiosta
      (Asia C-675/20 P)
      (2021/C 98/07)
      Oikeudenkäyntikieli: englanti
      
         Asianosaiset
      
      
         Valittaja: Colin Brown (edustaja: I. van Damme, advocaat)
      
         Muut osapuolet: Euroopan komissio ja Euroopan unionin neuvosto
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion, jossa riidanalaista päätöstä (1) ei kumottu;
               
            
                  —
               
               
                  katsoo käytettävissään olevien kattavien tietojen perusteella, että riidanalainen päätös on kumottava ja että valittajan oikeus ulkomaankorvaukseen ja matkakuluihin on palautettava 1.12.2017 lukien, ja että korvaukset, jotka ovat maksamatta 1.2.2017 ja sen ajankohdan välillä, jolloin kantajan korvausta koskeva oikeus palautetaan, maksetaan valittajalle korkoineen, ja
               
            
                  —
               
               
                  velvoittaa komission korvaamaan kantajalle unionin yleisessä tuomioistuimessa ja unionin tuomioistuimessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäisen kanneperusteen mukaan unionin yleinen tuomioistuin tulkitsi henkilöstösääntöjen liitteessä VII olevan 4 artiklan 1 kohdan a alakohtaa virheellisesti, kun se katsoi, että siinä sallitaan virkamiehen ulkomaankorvausta koskevan oikeuden poistaminen tai edellytetään sen poistamista, kun virkamies hankkii sen maan kansalaisuuden, jossa hänen asemapaikkansa on, kun virkamiehen asemapaikka ei muutu.
      Toisen kanneperusteen mukaan tapa, jolla unionin yleinen tuomioistuin tuomiossaan ja komissio päätöksessään sovelsivat henkilöstösääntöjen liitteessä VII olevan 4 artiklan 1 kohdan b alakohtaa, merkitsee perusteetonta syrjintää.
      
         (1)  Komission etuuksien hallinto- ja maksutoimiston 19.3.2018 tekemä päätös, jolla peruutettiin kantajan oikeus ulkomaankorvaukseen ja matkakuluihin 1.12.2017 lukien.